**Rámcová dohoda č. SE-VO1-2022/XXXXXX-XXX**

**na zabezpečenie údržby na technickej základni dvoch letúnov A319-115CJ**

uzatvorená podľa § 269 ods. 2 zákona č. 513/1991 Zb. Obchodný zákonník v znení neskorších predpisov

a podľa § 83 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon č. 343/2015 Z. z.“) (ďalej len „Dohoda“)

Zmluvné strany

**Objednávateľ:**

Názov: **Slovenská republika v zastúpení Ministerstva vnútra**

 **Slovenskej republiky**

Sídlo: Pribinova 2, 812 72 Bratislava

V mene ktorého koná:

IČO: 00 151 866

Bankové spojenie: Štátna pokladnica, Radlinského 32, 810 05 Bratislava, SR

Číslo účtu: SK78 8180 0000 0070 0018 0023

BIC/SWIFT kód: SPSRSKBA

(ďalej len „Objednávateľ“)

**a**

**Poskytovateľ:**

Názov:

Sídlo:

Štatutárny zástupca:

Splnomocnený k podpisu:

IČO:

DIČ:

IČ DPH:

Bankové spojenie:

Číslo účtu:

Tel:

e-mail:

(ďalej len „Poskytovateľ“)

(Objednávateľ a Poskytovateľ ďalej spolu len „Zmluvné strany“ alebo každý samostatne aj ako „Zmluvná strana“)

**Úvodné ustanovenia**

1. Ministerstvo vnútra Slovenskej republiky ako verejný obstarávateľ podľa § 7 ods. 1 písm. a) zákona č. 343/2015 Z. z. vyhlásilo oznámením uverejnenom v Úradnom vestníku EÚ 2022/S 040-103024 zo dňa 25.02.2022 a vo Vestníku verejného obstarávania č. xxx/2022 p. č. xxxxx – MSS zo dňa xx.xx.2022 verejnú súťaž na predmet zákazky „Údržba dvoch letúnov Airbus A319 na technickej základni“ (ďalej len **„verejné obstarávanie“**).
2. Na základe vyhodnotenia ponúk bola ponuka Objednávateľa vybraná ako ponuka úspešného uchádzača v súlade s podmienkami uvedenými v súťažných podkladoch verejného obstarávania. Na základe tejto skutočnosti a predloženej ponuky Objednávateľa sa zmluvné strany v slobodnej vôli a v súlade so všeobecne záväznými právnymi predpismi platnými na území Slovenskej republiky rozhodli uzatvoriť túto Dohodu.
3. Objednávateľ týmto vyhlasuje, že je spôsobilý túto Dohodu uzatvoriť a plniť záväzky v nej obsiahnuté.
4. Poskytovateľ týmto vyhlasuje, že je spôsobilý túto Dohodu uzatvoriť a plniť záväzky v nej obsiahnuté.
5. Poskytovateľ týmto vyhlasuje, že je schválenou organizáciou na údržbu letúnov typu A318/A319/A320/A321 s motormi CFM56 série 5 podľa NARIADENIA KOMISIE (EÚ) č. 1321/2014 z 26. novembra 2014 o zachovaní letovej spôsobilosti lietadiel a výrobkov, súčastí a zariadení leteckej techniky a o schvaľovaní organizácií a personálu zapojených do týchto činností (ďalej len “**Nariadenie komisie (EÚ) č. 1321/2014**“), Príloha I, Časť M, podčasť F, alebo Prílohy II, Časť 145, na technickej základni.
6. Základným účelom tejto Dohody je v súlade s výsledkom verejného obstarávania zabezpečenie služieb, tak ako sú zadefinované v bode 1.1. a v Prílohe č. 1 a č. 1A tejto Dohody.

**Článok 1**

**Predmet Dohody**

* 1. Predmetom tejto Dohody je záväzok Poskytovateľa zabezpečiť pre Objednávateľa údržbu na technickej základni dvoch lietadiel typu A319-115 s motormi CFM56 série 5 registračných značiek OM-BYA, OM-BYK a výrobných čísel (MSN) 02550, 01485 podľa schváleného programu údržby Leteckého útvaru Ministerstva vnútra Slovenskej republiky (ďalej len „služby“), a to v súlade s Opisom predmetu zákazky, ktorý tvorí  Prílohu č. 1 a č. 1A tejto Dohody a za podmienok stanovených touto Dohodou v mieste plnenia a záväzok Objednávateľa zaplatiť Poskytovateľovi za riadne a včas poskytnutú službu dohodnutú cenu podľa čl. 2 tejto Dohody a v súlade s podmienkami tejto Dohody.
	2. Poskytovanie služieb sa skladá z
		1. poskytovania plánovanej údržby - v zmysle Prílohy č. 1 a č. 1A tejto Dohody,
		2. poskytovania neplánovanej údržby - v zmysle Prílohy č. 1 a č. 1A tejto Dohody,
		3. dodania komponentov, materiálu, vybavenia a zariadení potrebných pre údržbu letúnov A319-115 na technickej základni a s tým spojené služby vrátene technickej dokumentácie ak je táto požadovaná prevádzkovateľom (napr. zabezpečenie servisných bulletinov, modifikácii a zmien vykonaných na základe doplnkového typového certifikátu (STC)) Objednávateľom v zmysle Prílohy č. 1 a č. 1A tejto Dohody.
	3. Zmluvné strany sa dohodli, že objednávanie služieb podľa bodu 1.2 tejto Dohody budú realizované na základe písomnej objednávky (za objednávku sa považuje aj zápis v technickom denníku lietadla, príkaz na vykonanie práce (WORK ORDER) a/alebo balík prác (WORK PACK) generovaný EDP systémom (elektronický systém spracovania údajov pre podporu riadenia zachovania letovej spôsobilosti) Objednávateľa prípadne e-mailová objednávka v ktorej budú špecifikované všetky detaily požadovanej služby (ďalej len „Objednávka“).
	4. Služby podľa bodu 1.2 tejto Dohody sa poskytujú nasledovným spôsobom:
		1. Pred vykonaním údržby, opravy, modifikácie a/alebo dodaním materiálov (tak ako je špecifikované v prílohy č. 1 a č. 1A tejto Dohody) zašle Objednávateľ v elektronickej podobe poskytovateľovi Objednávku, na základe ktorej Poskytovateľ vypracuje návrh riešenia objednávky spĺňajúcu kritéria Nariadenia komisie (EÚ) č. 1321/2014 obsahujúci cenovú a časovú kalkuláciu (ďalej ako „Návrh riešenia objednávky“) v lehote do 72 hodín odo dňa doručenia objednávky Objednávateľa. Poskytovateľ bezodkladne potvrdí prijatie objednávky elektronickou formou (spravidla e-mailom). V odôvodnených prípadoch môže Poskytovateľ požiadať o predĺženie termínu zaslaním žiadosti o predĺženie Objednávateľovi, a to aj opakovane so súhlasom Objednávateľa, maximálne však celkovo o 1 mesiac. Predĺženie termínu platí po schválení Objednávateľom.
			1. Finálna cenová a časová kalkulácia pozostáva zo sumy pre konkrétnu revíziu (formu prehliadky) vykonávanú v danom termíne, objemu zadefinovaných prác oddelením riadenia zachovania letovej spôsobilosti Objednávateľa a materiál (komponenty, vybavenie) potrebný pre výkon údržby.
		2. S Návrhom riešenia objednávky (odhadovaná dĺžka údržby, opravy, modifikácie) bude Poskytovateľ povinný predložiť cenu materiálu potvrdenú výrobcom materiálu alebo minimálne tri cenové ponuky na predmetný materiál, nie staršie ako 3 mesiace. V prípade ak nie je možné predložiť 3 cenové ponuky z dôvodu nedostatku na trhu alebo iného relevantného dôvodu, Objednávateľ preverí opodstatnenosť nepredloženia troch ponúk ak si to charakter objednávky vyžaduje (napr. neprimerane vysoká cena a pod.).
		3. V Návrhu riešenia objednávky uvedie Poskytovateľ nasledujúce údaje, ktoré musia byť v súlade s Nariadením komisie (EÚ) č. 1321/2014:
			1. základné informácie o letúne na ktorom bude prebiehať údržba (reg. značka, model, výrobné číslo),
			2. termín vykonania údržby/opravy/modifikácie/dodávky a predpokladané trvanie prác,
			3. cenu za objednané práce v súlade s Prílohou č. 2 tejto Dohody, pozostávajúca z:
* fixnej ceny za rutinné práce (v súlade s bodom 12. Prílohy č. 1 Dohody),
* ceny za dodatkové práce, ktoré sú nad rámec fixnej ceny,
	+ - 1. zoznam plánovaných prác vyplývajúci z objednávky,
			2. identifikácia materiálov s uvedením ceny podľa ceny potvrdenej výrobcom alebo cien z minimálne troch cenových ponúk podľa bodu 1.4.2 tejto Dohody,
			3. v prípade opravy (vopred definovanej v objednávke) jej identifikáciu, počet osobohodín, predpokladaný spôsob vykonania prác a materiál potrebný pre vykonanie údržby.
		1. Objednávateľ posúdi Návrh riešenia objednávky a následne ho písomne elektronicky Poskytovateľovi potvrdí alebo navrhne upraviť Návrh riešenia objednávky.
		2. Po vzájomnom odsúhlasení Návrhu riešenia objednávky oboma zmluvnými stranami zašle Poskytovateľ v elektronickej podobe vypracovanú cenovú kalkuláciu Objednávky, v ktorej uvedie identifikáciu materiálov a komponentov s uvedením ceny v štruktúre:
			1. Jednotková cena z Návrhu riešenia objednávky, ktorú potvrdil Objednávateľ,
			2. výška príplatku v percentách podľa cenovej hladiny 1 až 4 uvedenej v bode 2.3 tejto Dohody,
			3. cena v EURO bez DPH s uplatnením percentuálneho Príplatku,
			4. sadzba DPH v %,
			5. výška DPH v EUR,
			6. celková cena v EUR vrátane DPH s uplatnením percentuálneho Príplatku,
		3. K začatiu realizácie Objednávky dôjde po zaslaní písomného schválenia cenovej kalkulácie objednávky zo strany objednávateľa určenými oprávnenými osobami Objednávateľa.
		4. Riadne poskytnutie služieb na objednávku Objednávateľ potvrdí podpisom Preberacieho protokolu alebo dodacieho listu v zmysle bodu 7.1 tejto Dohody, ktorý je podkladom pre fakturáciu.

**Článok 2**

 **Cena**

* 1. Maximálny finančný limit tejto Dohody je určený vo výške 10 000 000,- EUR bez DPH.
	2. Objednávateľ je povinný uhrádzať Poskytovateľovi cenu za poskytnuté služby podľa bodu 1.2 tejto Dohody poskytnuté na základe Objednávky vo výške určenej podľa Prílohy č. 2 tejto Dohody a príslušnú DPH podľa všeobecne záväzných právnych predpisov platných na území Slovenskej republiky (ďalej len „Cena“).
	3. Na stanovenie jednotkovej ceny komponentov, materiálu, vybavenia a zariadení sa použije cena potvrdená výrobcom alebo cena z cenovej ponuky, ktorú potvrdil Objednávateľ,  s uplatnením percentuálneho Príplatku, ktorý zahŕňa všetky súvisiace náklady ako prepravné náklady, colné náklady, dovozné príplatky, náklady na obsluhu. Výška Príplatku (vyjadrenom v percentách) materiálu je uvedená podľa cenovej hladiny nasledovne:

|  |  |  |
| --- | --- | --- |
| **Cenová hladina**  | **Rozsah** | **Výška príplatku** |
| 1 | Príplatok ceny materiálov, komponentov, vybavenia a zariadení v hodnote do 1 000 EUR bez DPH |  % |
| 2 | Príplatok ceny materiálov, komponentov, vybavenia a zariadení v hodnote od 1 001 do 10 000 EUR bez DPH |  % |
| 3 | Príplatok ceny materiálov, komponentov, vybavenia a zariadení v hodnote od 10 001 do 100 000 EUR bez DPH |  % |
| 4 | Príplatok ceny materiálov, komponentov, vybavenia a zariadení v hodnote nad 100 000 EUR bez DPH (cena príplatku môže byť maximálne 10 000 EUR bez DPH/kus) |  % |

* 1. Cena za vykonanie služby musí byť stanovená v mene EURO. K fakturovanej cene bude vždy pripočítaná DPH stanovená v súlade so všeobecne záväznými právnymi predpismi platnými na území Slovenskej republiky.
	2. Poskytovateľ vyhlasuje, že služby alebo ich časť poskytuje Objednávateľovi za najlepších/najvýhodnejších podmienok, aké poskytuje na relevantnom trhu.
	3. Cena za poskytnuté služby je stanovená v zmysle zákona Národnej rady Slovenskej republiky č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov.
	4. Cena za poskytnuté služby plánovanej údržby a neplánovanej údržby sa môže každoročne, vždy k 1. januáru daného kalendárneho roka, zvyšovať o mieru inflácie na základe oznámenia Poskytovateľa preukazujúceho výšku inflácie stanovenej Štatistickým úradom Slovenskej republiky zaslaného Objednávateľovi. Miera inflácie sa určuje Indexom spotrebiteľských cien zverejňovaným Štatistickým úradom Slovenskej republiky za kalendárny rok predchádzajúci kalendárnemu roku, v ktorom má prísť k navýšeniu, pričom predmetný Index spotrebiteľských cien za predchádzajúci kalendárny rok je meraný v porovnaní s kalendárnym rokom, ktorý tomuto (predchádzajúcemu) roku predchádzal. Takáto zmena je prípustná iba na základe písomného dodatku k tejto Dohode podpísaného oprávnenými zástupcami zmluvných strán, ktorého súčasťou bude upravená Príloha č. 2 tejto Dohody.

Na odstránenie akýchkoľvek pochybností, navýšenie podľa prvej vety tohto bodu sa neuplatňuje na percentuálne Príplatky materiálov, komponentov, vybavenia a zariadení.

**Článok 3**

**Doba trvania Dohody**

Táto Dohoda sa uzatvára na obdobie štyridsaťosem (48) mesiacov odo dňa nadobudnutia účinnosti tejto Dohody alebo do vyčerpania finančného limitu uvedeného v bode 2.1. tejto Dohody, podľa toho, ktorá skutočnosť nastane skôr.

**Článok 4**

**Rozsah a Miesto plnenia**

Poskytovateľ zabezpečí poskytnutie služby v rozsahu stanovenom podľa bodu 1.2 a prílohy č. 1 a č. 1A tejto Dohody a to nasledovne:

* 1. **na technickej základni/základniach Poskytovateľa** schválenej/schválených príslušným leteckým úradom (alebo jeho ekvivalentom) uvedenej/uvedených v prílohe č. 4 tejto Dohody,
	2. **mimo technickej základne Poskytovateľa** platí pre prípady, keď lietadlo (vrátane jeho lietadlových celkov a systémov) nie je z dôvodu poruchy a/alebo poškodenia (tzv. AOG situácia) schopné bezpečného preletu na domácu základňu (Letisko M. R. Štefánika, Bratislava) respektíve na technickú základňu na ktorej je predpoklad odstránenia predmetnej poruchy a/alebo poškodenia formou technickej asistencie. Takouto asistenciou sa myslí alebo výjazd technickej skupiny Poskytovateľa alebo zo strany Poskytovateľa zabezpečenie technickej podpory formou zaistenia príslušne schválenej miestnej údržbovej organizácie. Takouto asistenciou sa zároveň myslí aj zabezpečenie a výmena lietadlového celku a/alebo komponentu v prípadoch ak technický stav lietadla takúto výmenu nevyhnutne vyžaduje.

**Článok 5**

**Práva a povinnosti Zmluvných strán**

5.1. Všetky dokumenty súvisiace s touto Dohodou a to najmä písomné objednávky, faktúry, výkazy, výdajky a pod. Zmluvné strany vypracovávajú v slovenskom, českom alebo anglickom jazyku, a tieto dokumenty musia obsahovať všetky dohodnuté a požadované údaje podľa všeobecne záväzných právnych predpisov platných na území Slovenskej republike.

5.2. Poskytovateľ je povinný:

* 1. poskytovať služby v zmysle bodu 1.2. tejto Dohody v kvalite, termínoch, rozsahu a v cene dohodnutých v tejto Dohode v súlade s bodom 1.4,
	2. zabezpečiť pre Objednávateľa službu v dohodnutej kvalite, rozsahu, cene a v termínoch, v zmysle objednávky Objednávateľa,
	3. zodpovedať za seba a za svojich zamestnancov za všetky škody spôsobené Objednávateľovi a tretím stranám vo vzťahu k tejto Dohode,
	4. odstrániť nedostatky, vady a škody, ktoré sám zapríčinil na vlastné náklady,
	5. umožniť audit v zmysle bodu 10.11 tejto Dohody

5.3. Objednávateľ je povinný:

1. poskytnúť Poskytovateľovi potrebnú súčinnosť pri poskytovaní služby, viesť evidenciu požadovaných dokladov súvisiacich s preberaním a odovzdávaním služby,
2. sprístupniť lietadlo pre vykonanie služby,
3. v dohodnutom termíne prevziať riadne a včas poskytnutú službu a zaplatiť Cenu za poskytnuté služby.
	1. V Prílohe č. 3 tejto Dohody sú uvedené údaje o všetkých známych subdodávateľoch Poskytovateľa, ktorí sú známi v čase uzatvorenia tejto Dohody, a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
	2. Poskytovateľ je povinný Objednávateľovi písomne oznámiť akúkoľvek zmenu údajov u subdodávateľov uvedených v Prílohe č. 3 tejto Dohody, a to bezodkladne.
	3. V prípade zmeny subdodávateľa je Poskytovateľ povinný najneskôr do 5 (päť) pracovných dní odo dňa zmeny subdodávateľa predložiť Objednávateľovi informácie o novom subdodávateľovi v rozsahu údajov podľa bodu 5.4. tohto článku tejto Dohody a predmety subdodávok, pričom pri výbere subdodávateľa musí Poskytovateľ postupovať tak, aby vynaložené náklady na zabezpečenie plnenia na základe zmluvy o subdodávke boli primerané jeho kvalite a cene. Subdodávateľ podľa osobitného predpisu, ktorý podľa § 11 ods. 1 zákona č. 343/2015 Z.z. má povinnosť zapisovať sa do registra partnerov verejného sektora, musí byť zapísaný v registri partnerov verejného sektora. Povinnosť zápisu do registra partnerov verejného sektora upravuje osobitný predpis - zákon č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon č. 315/2016 Z. z.“).
	4. Poskytovateľ zodpovedá za plnenie zmluvy o subdodávke subdodávateľom tak, ako keby plnenie realizované na základe takejto zmluvy realizoval sám. Poskytovateľ zodpovedá za odbornú starostlivosť pri výberu subdodávateľa ako aj za výsledok činnosti/plnenia vykonanej/vykonaného na základe zmluvy o subdodávke.
	5. Poskytovateľ vyhlasuje, že v čase uzatvorenia tejto Dohody je zapísaný v registri partnerov verejného sektora v súlade so zákonom č. 315/2016 Z. z., pokiaľ sa ho povinnosť zápisu do registra partnerov verejného sektora týka.

**Článok 6**

**Kvalita, záruka, zodpovednosť za vady a za škodu**

6.1. Poskytovateľ poskytne Objednávateľovi na dodané služby záruku 6 (šesť) mesiacov. Záručná doba začína plynúť uvoľnenia lietadla do prevádzky (vystavenie CRS), t.j. dňom uvedeným na Preberacom protokole alebo dodacom liste.

6.2. Na nároky Objednávateľa z vád poskytnutej služby sa vzťahujú príslušné ustanovenia Obchodného zákonníka.

6.3. Objednávateľ je povinný vady poskytnutej služby písomne oznámiť Poskytovateľovi bez zbytočného odkladu po ich zistení.

6.4. Oznámenie o vadách poskytnutej služby musí obsahovať:

a) označenie a číslo tejto Dohody, prípadne označenie a číslo písomnej objednávky vystavenej na základe tejto dohody,

b) označenie a typ reklamovanej služby,

c) číslo Preberacieho protokolu alebo dodacieho listu, resp. iné určenie času dodania služby.

6.5. Poskytovateľ sa zaväzuje odstrániť zistené vady bezplatne najneskôr do 24 hodín od momentu ich uplatnenia, tzn. od doručenia oznámenia o vadách poskytnutej služby Poskytovateľovi.

6.6. V prípade, že Objednávateľovi bude spôsobená škoda spôsobená činnosťou Poskytovateľa, Poskytovateľ sa túto škodu zaväzuje v plnom rozsahu Objednávateľovi nahradiť.

6.7. Škody, ktoré Poskytovateľ spôsobí Objednávateľovi pri poskytovaní služby, budú po dobu trvania tejto Dohody zabezpečené poistnou zmluvou o poistení za škodu spôsobenú podnikaním, ktorú uzavrie Poskytovateľ na minimálnu poistnú sumu 100 000 EUR (slovom: stotisíc eur) počas trvania tejto Dohody.

6.7. Úradne overená kópia poistnej zmluvy alebo potvrdenie príslušnej poisťovne o poistení za škodu spôsobenú podnikaním tvorí Prílohu č. 5 tejto Dohody.

**Článok 7**

**Platobné podmienky a fakturácia**

* 1. Objednávateľ sa zaväzuje za poskytnutú službu podľa bodu 1.2 tejto Dohody zaplatiť Poskytovateľovi cenu podľa písomnej Objednávky na základe faktúry vystavenej Poskytovateľom po skončení prác a podpísaní Preberacieho protokolu alebo dodacieho listu s vyznačením riadneho termínu skončenia prác v rámci poskytovanej služby. Cena za služby podľa tohto bodu, ak budú vykonané, bude fakturovaná spolu raz za mesiac.
	2. Objednávateľ neposkytne Poskytovateľovi žiaden preddavok na zrealizovanie písomnej Objednávky.
	3. Každá faktúra vystavená Poskytovateľom bude obsahovať náležitosti podľa zákona č. 222/2004 Z. z. o dani z pridanej hodnoty v znení neskorších predpisov (ďalej len „zákon č. 222/2004 Z. z.“). Neoddeliteľnou súčasťou faktúry bude originál/fotokópia Preberacieho protokolu alebo dodacieho listu potvrdeného zástupcom Objednávateľa.
	4. Lehota splatnosti faktúry je 30 (tridsať) dní odo dňa doručenia faktúry Objednávateľovi. Ak predložená faktúra nebude vystavená v súlade s touto Dohodou a/alebo písomnou Objednávkou alebo nebude spĺňať náležitosti podľa zákona č. 222/2004 Z. z., Objednávateľ ju bezodkladne vráti Poskytovateľovi na prepracovanie. Opravená faktúra je splatná do 30 (tridsať) dní odo dňa jej opätovného doručenia Objednávateľovi.
	5. Všetky faktúry budú uhrádzané výhradne bezhotovostne prevodným príkazom na účet Poskytovateľa uvedený v záhlaví tejto Dohody.
	6. Bankové spojenie Poskytovateľa uvedené na faktúre musí byť zhodné s bankovým spojením Poskytovateľa uvedeným v záhlaví tejto Dohody.
	7. Faktúra sa považuje za uhradenú dňom odpísania finančných prostriedkov z bankového účtu Objednávateľa.

**Článok 8**

**Zmluvné pokuty a sankcie**

8.1. V prípade, že Poskytovateľ neposkytne službu v súlade s Prílohou č. 1 a č. 1A a/alebo v súlade s písomnou Objednávkou (riadne) a v dohodnutom termíne (včas) má Objednávateľ právo požadovať za každý aj začatý deň omeškania zmluvnú pokutu vo výške 0,05 % z ceny  poskytovanej služby, s ktorou je Poskytovateľ v omeškaní. Zaplatením zmluvnej pokuty nie je dotknutý nárok Objednávateľa na náhradu škody.

8.2. V prípade omeškania Objednávateľa s úhradou faktúry, má Poskytovateľ právo od Objednávateľa za každý aj začatý deň omeškania požadovať úroky z omeškania v zákonom stanovenej výške.

8.3. V prípade omeškania Poskytovateľa s odstránením vady v lehote podľa bodu 6.5. tejto Dohody má Objednávateľ právo od Poskytovateľa požadovať za každý aj začatý deň omeškania zmluvnú pokutu vo výške 0,05 % z ceny poskytovanej služby/opravy vady, s ktorou je Poskytovateľ v omeškaní.

8.4. V prípade nevypracovania Návrhu riešenia objednávky v dohodnutej lehote, resp. v termíne schválenom Objednávateľom podľa bodu 1.4.1. tejto Dohody, má Objednávateľ právo od Poskytovateľa požadovať za každý aj začatý deň omeškania zmluvnú pokutu vo výške 0,05 % z ceny Objednávky, s vypracovaním návrhu riešenia ktorej je Poskytovateľ v omeškaní.

**Článok 9**

**Skončenie Dohody**

9.1. Túto Dohodu je možné skončiť:

9.1.1. písomnou dohodou Zmluvných strán, a to dňom uvedeným v takejto dohode; v dohode o skončení tejto Dohody sa súčasne upravia aj nároky Zmluvných strán vzniknuté na základe alebo v súvislosti s touto Dohodou,

9.1.2. písomným odstúpením od tejto Dohody ktoroukoľvek zo Zmluvných strán,

9.1.3. písomnou výpoveďou podľa bodu 9.7. tejto Dohody.

9.2. Objednávateľ je oprávnený odstúpiť od tejto Dohody aj v prípade porušenia Dohody podstatným spôsobom. Za porušenie dohody podstatným spôsobom sa rozumie predovšetkým ak:

9.2.1. proti Poskytovateľovi sa začalo konkurzné konanie alebo reštrukturalizácia,

9.2.2. Poskytovateľ vstúpil do likvidácie,

* + 1. Poskytovateľ koná v rozpore s touto Dohodou a/alebo písomnou Objednávkou a/alebo všeobecne záväznými právnymi predpismi platnými na území Slovenskej republiky a na písomnú výzvu Objednávateľa toto konanie a jeho následky v určenej primeranej lehote neodstráni,
		2. Poskytovateľ poruší povinnosť podľa čl. 5 tejto Dohody,
		3. v čase uzavretia tejto Dohody existovali dôvod na vylúčenie Poskytovateľa pre nesplnenie podmienky účasti podľa § 32 ods.1 písm. a) zákona č. 343/2015 Z. z.,
		4. Dohoda nemala byť uzatvorená s Poskytovateľom v súvislosti so závažným porušením povinnosti vyplývajúcej z právne záväzného aktu Európskej únie, o ktorom rozhodol Súdny dvor Európskej únie v súlade so Zmluvou o fungovaní Európskej únie.
		5. Poskytovateľovi zanikne oprávnenie na údržbu na technickej základni podľa Nariadenia komisie (EÚ) č. 1321/2014
	1. Poskytovateľ je oprávnený odstúpiť od tejto Dohody v prípade, ak Objednávateľ poruší túto Dohodu podstatným spôsobom. Za podstatné porušenie tejto Dohody na strane Objednávateľa sa považuje omeškanie Objednávateľa s úhradou faktúry/faktúr o viac ako šesťdesiat (60) dní po lehote ich splatnosti.
	2. Objednávateľ je oprávnený odstúpiť od tejto Dohody aj v prípade, ak Poskytovateľ nebol v čase uzatvorenia tejto Dohody zapísaný v registri partnerov verejného sektora alebo ak bol vymazaný z registra partnerov verejného sektora.
	3. Odstúpenie od Dohody musí mať písomnú formu, musí sa v ňom uviesť dôvod odstúpenia a  nadobúda účinnosť dňom jeho doručenia druhej Zmluvnej strane.
	4. Zmluvná strana, ktorá odstúpi od tejto Dohody, má právo požadovať od druhej zmluvnej strany náhradu škody, ktorá jej týmto konaním vznikla, okrem prípadov vyššej moci. Pre účely tejto Dohody sa za vyššiu moc považujú udalosti, ktoré nie sú závislé od konania zmluvných strán, a ktoré nemôžu Zmluvné strany ani predvídať ani nijakým spôsobom priamo ovplyvniť, ako napr.: vojna, mobilizácia, povstanie, živelné pohromy, požiare, embargo, karantény.
	5. Túto Dohodu môže Objednávateľ písomne vypovedať aj bez udania dôvodu s výpovednou lehotou **3 (tri) mesiace**. Výpovedná lehota začína plynúť prvým dňom mesiaca nasledujúceho po mesiaci, v ktorom bola písomná výpoveď doručená Poskytovateľovi.
	6. Podstatným porušením tejto Dohody okrem iných prípadov uvedených v tejto Dohode sa rozumie aj:
		1. ak budú zo strany Objednávateľa opakovane (viac ako trikrát a nemusí ísť o rovnakú vadu) reklamované poskytnuté služby a reklamácia bude oprávnená,
		2. ak dôjde zo strany Poskytovateľa opakovane (viac ako dvakrát) k omeškaniu s poskytnutím služieb, resp. ich časti o viac ako 14 (štrnásť) kalendárnych dní.

**Čl. 10**

**Osobitné ustanovenia**

* 1. Akákoľvek písomnosť alebo iné správy, ktoré sa doručujú v súvislosti s touto Dohodou (každá z nich ďalej ako „**Oznámenie**“) musia byť v písomnej podobe doručené:
1. osobne,
2. poštou prvou triedou s uhradeným poštovným,
3. kuriérom prostredníctvom kuriérskej spoločnosti alebo
4. elektronickou poštou na adresy, ktoré budú oznámené v súlade s týmto článkom Dohody.
	1. Oznámenie adresované Objednávateľovi bude zaslané na adresu uvedenú nižšie alebo inej osobe alebo na inú adresu, ktorú Objednávateľ priebežne písomne oznámi Poskytovateľovi v súlade s týmto článkom tejto Dohody:

Objednávateľ: Ministerstvo vnútra Slovenskej republiky

XXXXXXXXXXX

k rukám: XXXX (vyplní Objednávateľ pred uzatvorením Dohody)

email: XXXX

* 1. Oznámenie adresované Poskytovateľovi bude zaslané na adresu uvedenú nižšie alebo inej osobe alebo na inú adresu, ktorú Poskytovateľ priebežne písomne oznámi Objednávateľovi v súlade s týmto článkom tejto Dohody:

Poskytovateľ: XXXXXXXXXXX

 k rukám: XXXX (vyplní Poskytovateľ)

email: XXXX

* 1. Oznámenie nadobúda účinnosť dňom jeho prevzatia a má sa za prevzaté:
		1. v čase jeho doručenia (alebo odmietnutia jeho prevzatia), pokiaľ sa doručuje osobne alebo kuriérom; alebo
		2. v čase jeho doručenia, ale najneskôr v piaty (5) kalendárny deň po jeho odoslaní, pokiaľ sa doručuje ako poštová zásielka prvej triedy s uhradeným poštovným; alebo
		3. v čase jeho doručenia, ale najneskôr nasledujúci kalendárny deň po jeho odoslaní, pokiaľ sa doručuje prostredníctvom elektronickej pošty.
	2. Ak je v súvislosti s vymedzením významu nejakého výrazu v ňom použité veľké začiatočné písmeno, je tak len na uľahčenie orientácie v texte a výraz má rovnaký význam aj s malým začiatočným písmenom, ibaže z kontextu vyplýva inak. Ak z kontextu nevyplýva iné, výrazy v jednotnom čísle zahŕňajú aj význam množného čísla a naopak.
	3. Zmluvné strany sa dohodli, že Poskytovateľ nie je oprávnený jednostranne započítať akúkoľvek svoju pohľadávku voči pohľadávkam Objednávateľa.
	4. Ak ktorékoľvek z ustanovení tejto Dohody bude považované za nezákonné, neplatné alebo nevykonateľné (celkom alebo z časti) podľa akejkoľvek právnej normy, pravidla alebo na inom základe, také ustanovenie (alebo jeho časť) nebude v rozsahu, ktorý je neplatný tvoriť časť tejto Dohody, avšak zákonnosť, platnosť a vykonateľnosť zvyšných ustanovení Dohody zostane nedotknutá.
	5. Zmluvné strany sa dohodli, že pohľadávky vyplývajúce z tejto Dohody môžu byť postúpené na tretie osoby len s predchádzajúcim písomným súhlasom druhej zmluvnej strany.
	6. Poskytovateľ sa zaväzuje poskytnúť Objednávateľovi všetku súčinnosť nevyhnutnú na plnenie tejto Dohody a/alebo písomnej Objednávky.
	7. Zmluvné strany sa dohodli, že písomná/é Objednávka/y predložená/é na základe tejto Dohody bude/ú zodpovedať podmienkam dohodnutým v tejto Dohode, najmä s ohľadom na maximálne jednotkové ceny poskytovanej služby, výšky poskytnutej zľavy.
	8. Objednávateľ môže na základe predchádzajúceho písomného oznámenia Poskytovateľovi uskutočniť audit miesta/miest určených v článku 4 tejto Dohody. Toto oznámenie nesmie byť zaslané neskôr než 30 (slovom: tridsať) dní pred plánovaným dátumom auditu a musí obsahovať opis oblasti/oblastí, ktoré majú byť predmetom auditu. Celkové náklady auditu uskutočneného Objednávateľom budú znášané v konečnom dôsledku Objednávateľom. Zistenia auditu a nápravné opatrenia budú spoločne zhodnotené Poskytovateľom a Objednávateľom. Poskytovateľ' bude povinný reagovať nápravnými opatreniami v rámci dohodnutej lehoty na akýkoľvek oznámený relevantný nesúlad. Poskytovateľ' uskutoční primerané nápravné a preventívne kroky na mieste s cieľom odstrániť nezrovnalosti alebo zistenia vyplývajúce z auditov kvality alebo kontrol uskutočnených Dopravcom. Takéto kroky by mali zahŕňať analýzu hlavných príčin a musia predchádzať opätovnému výskytu nezrovnalosti.

**Čl. 11**

**Záverečné ustanovenia a riešenie sporov**

11.1. Táto Dohoda nadobúda platnosť dňom jej podpisu obidvoma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv, ktorý vedie Úrad vlády SR. Dohodu zverejní Objednávateľ.

* 1. Táto Dohoda môže byť doplnená alebo zmenená len písomnými, očíslovanými a zmluvnými stranami podpísanými dodatkami k tejto Dohode, ktoré sa stávajú neoddeliteľnou súčasťou tejto Dohody.
	2. V prípade ak Objednávateľ bude počas doby platnosti tejto Dohody viazaný požiadavkami Nariadenia Komisie (EÚ) č. 1321/2014 v aktuálnom znení obe strany Dohody súhlasia s tým, že Dohoda bude následne doplnená formou dodatku v zmysle požiadaviek Nariadenia komisie (EÚ) č. 1321/2014 tak aby po podpise oboma zmluvnými stranami mohla byť predložená Dopravnému úradu SR na oboznámenie sa. Pričom ostatné dohodnuté podmienky Dohody zostávajú nemenné pokiaľ nie je uvedené inak.
	3. Práva a povinnosti zmluvných strán výslovne neupravené touto Dohodou sa riadia ustanoveniami Obchodného zákonníka a ostatných všeobecne záväzných právnych predpisov platných v Slovenskej republike. Prípadné spory, ktoré vzniknú z tejto Dohody, sa budú zmluvné strany snažiť riešiť predovšetkým formou dohody, ktorá musí mať písomnú formu a v prípade, že sa zmluvné strany nedohodnú, budú sa riadiť slovenským právnym poriadkom a všetky spory z tejto zmluvy budú riešené vecne a miestne príslušnými súdmi SR.

11.4. Táto Dohoda je vyhotovená v piatich (5) vyhotoveniach s platnosťou originálu, pričom Poskytovateľ obdrží dve (2) vyhotovenia a Objednávateľ obdrží tri (3) vyhotovenia.

11.5. Zmluvné strany vyhlasujú, že vôľa prejavená v tejto Dohode je slobodná, vážna, bez omylu v osobe alebo predmete Dohody a že túto Dohodu neuzavreli ani v tiesni ani za nápadne nevýhodných podmienok, čo potvrdzujú podpisom tejto Dohody.

11.6. Neoddeliteľnou súčasťou tejto Dohody je:

Príloha č. 1 – Opis predmetu zákazky

Príloha č. 1A – Program údržby

 Príloha č. 2 – Cenník poskytovaných služieb

 Príloha č. 3 – Zoznam subdodávateľov

Príloha č. 4 – Technická základňa výkonu údržby (ktorú uviedol Poskytovateľ vo svojej ponuke)

Príloha č. 5 – Úradne overená kópia poistnej zmluvy alebo potvrdenie príslušnej poisťovne o poistení

 za škodu spôsobenú podnikaním.

V Bratislave dňa .......................................... V ....................... dňa: ..........................

za Objednávateľa: za Poskytovateľa:

......................................................................... ..............................................................................

XXX Meno

XXXXX XXXXXX

Príloha č. 1 a 1A k Rámcovej dohode

**Opis predmetu zákazky**

 (príloha č.1 Opis predmetu zákazky zo súťažných podkladov)

Príloha č. 2 k Rámcovej dohode

**Cenník poskytovaných služieb**

Tu bude vložená príloha pred uzatvorení zmluvy

Príloha č. 3 k Rámcovej dohode

|  |
| --- |
| **Zoznam subdodávateľov** |

|  |  |  |  |
| --- | --- | --- | --- |
| **P.č.** | **Údaje o subdodávateľoch -Obchodné meno, sídlo, IČO** | **Osoba oprávnená konať za subdodávateľa****Dátum narodenia** | **Adresa pobytu**  |
|  |  |  |  |

**(doplní uchádzač, v prípade že nebude využívať subdodávateľov uvedie vyhlásenie)**

Za Poskytovateľa:

 .............................................................

 *konateľ spoločnosti*

Príloha č. 4 k Rámcovej dohode

|  |
| --- |
| **Technická základňa výkonu údržby** |

|  |  |
| --- | --- |
| **1.** |  |
| **2.** |  |